**Ανακοίνωση**

Αγαπητοί γονείς –κηδεμόνες,

σας κάνω γνωστά τα **Εβδομαδιαία Ωρολόγια Προγράμματα** που θα ισχύουν κατά τη διάρκεια αναστολής λειτουργίας του σχολείου, τα οποία συντάχθηκαν, με σχετικά μικρές τροποποιήσεις, με βάση το μέχρι τώρα ισχύον πρόγραμμα. Η έναρξή τους θα είναι από την **Τετάρτη 18-11-2020**. Επίσης, σας κάνω γνωστό ότι οι εκπαιδευτικοί του σχολείου θα καταβάλουν κάθε δυνατή προσπάθεια, εργαζόμενοι αρκετοί με το δικό τους τεχνολογικό εξοπλισμό, για να συνεχίσουν την εκπαιδευτική διαδικασία. Θα καταβληθεί προσπάθεια κανένας μαθητής του σχολείου μας να μείνει εκτός εκπαιδευτικής διαδικασίας. Για το λόγο αυτό - με δική μας πρωτοβουλία - καταγράφουμε ήδη τα οποία προβλήματα μάς αναφέρονται σχετικά με την έλλειψη τεχνολογικού εξοπλισμού από τους μαθητές, για να δούμε πώς θα τα αντιμετωπίσουμε.

**Χρήσιμες πληροφορίες**

1. Στο προσωπικό σας email έχετε λάβει ή θα λάβετε το σύνδεσμο του κάθε εκπαιδευτικού που διδάσκει στο τμήμα του παιδιού σας. Προσοχή στο σύνδεσμο του/της κάθε εκπαιδευτικού και στην ώρα που διδάσκει αυτός/ή.
2. Ο κάθε μαθητής που ΄΄μπαίνει΄΄ στο Webex θα πρέπει να γράφει το μικρό του όνομα, για να γνωρίζει ο/η εκπαιδευτικός ποιος/ποια μπαίνει, για να τον/την κάνει αποδεκτό/ή.
3. Οι μαθητές θα πρέπει να συμμορφώνονται με τις υποδείξεις των εκπαιδευτικών (κλείσιμο μικροφώνων ή οθόνης κ.α).
4. Οι μαθητές θα πρέπει να ΄΄μπαίνουν΄΄ έγκαιρα, για να μη χάνεται χρόνος.
5. Η παρούσα σύγχρονη εξ αποστάσεως εκπαίδευση καθορίστηκε βάσει της Υπουργικής Απόφασης με αρ. Πρωτ.  155689 /ΓΔ4, 14-11-2020.
6. Υπενθυμίζουμε ότι, σε εφαρμογή του Νέου Ευρωπαϊκού Κανονισμού Προστασίας Προσωπικών Δεδομένων 2016/679 και του νόμου 4624/2019 «Απαγορεύεται η καταγραφή και αποθήκευση ήχου ή/και εικόνας του ηλεκτρονικώς μεταδιδόμενου μαθήματος καθώς και οποιαδήποτε άλλη χρήση του περιεχομένου που μεταδίδεται ηλεκτρονικώς, πέραν της ζωντανής μετάδοσης ήχου ή/και εικόνας σε πραγματικό χρόνο με *αποκλειστικούς αποδέκτες τους μαθητές/τριε*ς» (Νέος Ευρωπαϊκός Κανονισμός Προστασίας Προσωπικών Δεδομένων 2016/679 νόμος 4624/2019. <https://register.sch.gr/students/admins/studentsNew.php>

 Διευθυντής του Σχολείου

 Ανδρέας Σταμούλης